stanford-oval/wikipedia huggingface dataset:
אני יודע מה עשית בקיץ האחרון
תקציר העלילה

ארבעה צעירים, ג'ולי, ריי, הלן ובארי חוגגים את זכייתה של הלן בתחרות יופי מקומית ואת סיום התיכון. בדרכם חזרה הביתה הם פוגעים באדם במכוניתם. למרות התנגדותה של ג'ולי, חבריה מחליטים להעלים את גופתו במי המזח הסמוך ולא לדווח למשטרה, שמא ידבק בהם כתם לכל החיים.
שנה לאחר מכן, עת חוזרת ג'ולי מהקולג' לחופשת הקיץ בביתה היא מקבלת מכתב מסתורי שבו כתוב "אני יודע מה עשית בקיץ האחרון". היא מראה אותו לידידיה, ובארי מעלה החשד שמדובר בידיד אחר שלהם - מקס, אשר ראה אותם בליל התאונה. ג'ולי חוששת שהאדם שבו פגעו לא מת מהדריסה אלא טבע, ושגופתו נמשתה מספר שבועות לאחר מכן וזוהתה כדייוויד איגן, תושב המקום.
מאוחר יותר, מקס נרצח על ידי אדם האוחז בקרס, אשר דורס גם את בארי במכוניתו שלו. הלן וג'ולי מגלות ששנה לפני אירוע הדריסה, איגן הרג בשוגג את חברתו, סוזי, באותו מקום. הן מחליטות לנסות ולדבר עם מיסי, אחותו של איגן, שמזכירה כי אדם שטען שהוא חבר של אחיה, פלוני בילי בלו, ביקר אותה. אותו בילי הופך מיד לחשוד העיקרי בעיני החבורה. בחזרתה הביתה, הרוצח אורב בחדרה של הלן וגוזר את שערותיה בעודה ישנה, ומשאיר כתובת "בקרוב" על גבי מראתה. הלן מזעיקה את חבריה. בדרכה להלן, שומעת ג'ולי מתא המטען של רכבה נקישות ומגלה בו את גופתו של מקס הלבושה בבגדי בארי ואכולת סרטנים. בבהלה היא עוזבת את הרכב ורצה לביתה של הלן, אך כשחוזרים החברים למכוניתה - תא המטען ריק.
למחרת, הלן משתתפת בתהלוכת מלכת היופי, אבל היא מפחדת שמא הרוצח יתקוף אותה. בארי מרגיע אותה ומבטיח שהוא יגן עליה, אך במהלך התהלוכה הוא נרצח לעיני הלן. הסובבים את הלן לא מבינים את דבריה וחושבים שנטרפה עליה דעתה. שוטר שמגיע למקום המהומה לוקח את הלן לביתה במכוניתו, אך נאלץ לנסוע דרך סמטה, שם הרוצח האוחז בקרס אורב ורוצח את השוטר. הלן בורחת ומצליחה להגיע לחנות שהיא ואחותה, אלסה, עובדות בה. בעודה מזעיקה את המשטרה, הרוצח נכנס לחנות והורג את אלסה בהסתר. כאשר הלן מתחילה לתור אחר אחותה, היא נתקלת ברוצח ומתפתח ביניהם מרדף, עד שזה לבסוף מצליח לתפוס אותה בסמטה חשוכה ולרצחה.
באותה העת, ג'ולי ממשיכה במחקרה ומגיעה למסקנה שהאדם בו פגעו איננו דייוויד איגן, אלא בן ויליס - אבי חברתו של דייוויד, אשר רצח את דייוויד באותו הלילה, בטרם פגעו בו במכונית. חקירותיה של ג'ולי מובילות אותה לסירת דיג, שם אורב לה בן ויליס, אשר משיט את הספינה הרחק מהמזח. בעוד שמתפתח מרדף על גבי הספינה בין ג'ולי לבן, ריי משיט את סירתו למקום, עולה על סיפונה של סירת הדיג ונאבק בבן. במאבק נלכדת ידו של בן בגלגלת ונכרתת, ולבסוף מצליח ריי להדוף אותו למים. כעבור כמה שעות מתגלה ידו האוחזת בקרס, אך גופתו איננה.
שנה לאחר מכן ג'ולי חוזרת לקולג'. גופתו של בן עדיין לא נמצאה. חברה של ג'ולי מודיעה שיש לה דואר: מכתב אשר נראה בדיוק כמו המכתב שג'ולי קיבלה שנה שעברה, אך להקלתה של ג'ולי זה רק הזמנה למסיבת בריכה. היא חוזרת לחדר המקלחות המעורפל ומגלה את המילים "אני עדיין יודע" כתובות על זכוכית דלת המקלחת. לאחר מכן, בן קופץ מבעד לזכוכית ותופס אותה.
צוות שחקנים

ג'ניפר לאב יואיט - ג'ולי ג'יימס
שרה מישל גלר - הלן שיברס
ראיין פיליפה - בארי ויליאם קוקס
פרדי פרינז ג'וניור - ריי ברונסון
ג'וני גאלקי - מקס נוריק
ברידג'ט וילסון - אלסה שיברס
אן הייש - מליסה "מיסי" איגן
מיוז ווטסון - בנג'מין "בן" ויליס
סטיוארט גריר - שוטר
תעודת סל ממונפת

תעודת סל ממונפת היא סוג של תעודת סל ששואפת להשיג תשואה יומית של מדד, בהכפלה בקבוע שהוגדר מראש, באמצעות מינוף.
למשל הנייר המסומל SSO של Proshares שואף להשיג את התשואה היומית של מדד S&P 500 כפול 2. כדי להשיג את התוצאות האלה, משתמשות יצרניות תעודות הסל בשלל נגזרים ומכשירים פיננסים מורכבים, כדוגמת חוזי החלפה (swap), נגזרות, חוזים עתידיים, ושיטות איזון שונות.
העלויות של תפעול תעודות סל שכאלה הן גבוהות מתעודת סל רגילה, ולכן דמי הניהול נוטים להיות גבוהים מאלה של תעודת סל רגילה.
יעילות המינוף לפרקי זמן ארוכים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. כדאי להביא עוד מהמחקר האקדמי.
תעודות סל שממונפות על בסיס יומי סובלות מהשפעה מתמטית של שחיקה שנובעת מהתנודתיות. השחיקה הזו מובילה לכך שאף שבטווח היומי תעודות הסל משיגות תשואה כפולה למדד בצורה די מדויקת - לאורך זמן התשואות לא תואמות את היעד הזה. תופעה זו מובילה את יצרני תעודת הסל להגדיר את התעודות ככאלה שמיועדות לפרקי השקעה קצרים, ולא להחזקה ארוכת טווח. מחקרים מראים שלאורך החזקה של רבעון עד שנה התשואות נוטות להיות מינוף מוצלח של המדד המקורי, אך מעבר לטווח זה הן מתרחקות מהיעד.
מחקר אחר מציג על פי סימולציית מונטי קרלו תעודות סל ממונפת פי 2, צפויה להשיג תשואה של פי 1.4 ממדד הייחוס עבור כל שנה, בהחזקת הנייר לפרק זמן של עשר שנים. תוצאה זו מגיעה אף שהסיכון של תעודת הסל בירידות גדול בהרבה מפי 2.
תעודות סל ממונפות מציעות אפשרות לרווחים משמעותיים מעל המדד, אך גם סובלים מסיכון משמעותי למחיקת ההשקעה.
הערות שוליים

↑  Leveraged ETF Rebalancing: An ETF Database Guide, ETF Database
↑  Robert A. Jarrow, Understanding the risk of leveraged ETFs, Finance Research Letters 7, 2010-09-01, עמ' 135–139 doi: 10.1016/j.frl.2010.04.001
↑  Marco Santoli
Tim Leung, Leveraged ETFs: Admissible Leverage and Risk Horizon, SSRN, 2015
↑  Ge Zhang
Jun Wang
Lei Lu, Long Term Performance of Leveraged ETFs, SSRN, 2009
↑  Jr Trainor, Jr Baryla, Leveraged ETFs: A Risky Double That Doesn't Multiply by Two. | Journal of Financial Planning | EBSCOhost, openurl.ebsco.com, ‏2008-05-01
↑  Dissecting Leveraged ETF Returns: Explanation, Components, and Examples, Investopedia (באנגלית)
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
תורביורן אגנר

| --- | --- |

 לידה:  12 בדצמבר 1912 כריסטיאניה, נורווגיה 
 פטירה:  24 בדצמבר 1990 (בגיל 78) אוסלו, נורווגיה 
 מדינה:  נורווגיה 
 מקום קבורה:  בית העלמין אולרן 
 מקום לימודים:  האקדמיה הלאומית הנורווגית לתעשיית המלאכה והאמנות 
 שפות היצירה:  נורווגית 
 
איור של אגנר מתוך ספר הילדים שלו קריוס ובקטוס
תורביורן אגנר (בנורווגית: Thorbjørn Egner; ‏12 בדצמבר 1912 – 24 בדצמבר 1990) היה מחזאי, סופר, מלחין ומאייר נורווגי, אשר נודע במיוחד בזכות ספרי הילדים אותם כתב ואייר.
ביוגרפיה

אגנר נולד ב-1912 בבירת נורווגיה כריסטיאניה (אוסלו של ימינו), למשפחה ממעמד הפועלים. הוא גדל בשכונת הפועלים קאמפן אשר לימים תהווה השראה לחלק גדול מיצירותיו.
אגנר השלים את לימודיו בחטיבת הביניים ב-1928 וסיים את לימודיו בבית הספר למסחר ב-1930. בנוסף לכך הוא למד גם איור באקדמיה הלאומית הנורווגית לתעשיית מלאכה. בתחילת דרכו אגנר עבד בעבודות מגוונות, החל מעבודה כולל בתיאטרון, וכמאייר בחברת פרסום.
הקריירה של אגנר בתחום האיור והכתיבה החלה בשנת 1939 כאשר החל לערוך את מדור הילדים בכתב העת "אילוסטרט". בשנת 1940 הוא הוציא לאור את ספר הילדים הראשון שלו בשיתוף פעולה עם סיגורד ווינסנס.
במהלך מלחמת העולם השנייה כתב אגנר ספרי ילדים רבים וכמו גם ספר אחד לקהל מבוגר. במהלך שנות הארבעים אגנר הפך לדמות בולטת בתוכניות רדיו לילדים בנורווגיה. הסיפור של קריוס ובקטוס היה בתחילה תוכנית רדיו ששודרה במקור ב-1946 לפני שהסיפור הפך לספר ילדים. בשנת 1952 החל אגנר להופיע באופן קבוע בתוכנית הרדיו לילדים "Barnetimen for de minste", אשר הייתה פופולרית במיוחד בנורווגיה באותה העת וסייעה לו לבסס את המוניטין שלו בנורווגיה כסופר ומלחין לילדים. במהלך תקופה זו אגנר גם עיבד ותירגם לנורווגית ספרי ילדים בולטים מהשפה האנגלית כמו פו הדוב ודוקטור דוליטל.
בשנת 1955 אגנר שיתף פעולה עם איבו קפרינו(אנ') על מנת ליצור את סרט הבובות של קריוס ובקטוס.
הספרים המפורסמים ביותר של אגנר כוללים את:
"קריוס ובקטוס" (1949) - ספר ילדים העוסק בשני שני טרולים של שיניים בתוך חורים בשיניים של ילד. הספר נועד ללמד ילדים צעירים את החשיבות של היגיינת הפה בצורה משעשעת.
"התושבים והגנבים של העיירה קארדהמומה" (אנ') (1955) - אחד מספרי הילדים הפופולריים ביותר בנורווגיה. הסיפור מתרחש בעיירה השלווה והאידילית קארדהמומה ומתמקד בשלושה גנבים אשר נהגו לגנוב מתושבי העיירה במהלך שעות הלילה. הגנבים נתפסים לבסוף ונאלצים להתמודד עם ההשלכות למעשיהם. אף על פי כן, בזכות התמיכה והחסד של תושבי העיר, הגנבים מחליטים לבסוף לשנות את דרכיהם, מצליחים להשתקם והופכים לחברים מוערכים בעיירה.
"החיות ביער האקהבאקה" (נו') (1953) - ספר ילדים שעלילתו מתרחשת ביער קסום בו בעלי החיים האנתרופומורפים של היער לומדים לחיות יחד בשלווה.
לאורך השנים אגנר עיבד רבים מספריו למחזות, ולעיתים רבות הלחין עבור אותן המחזות גם את המוזיקה בעצמו. יצירותיו מוצגות לעיתים רבות בתיאטראות ברחבי נורווגיה. חלק משיריו הפכו עם השנים לכמה משירי הילדים הפופולריים ביותר בנורווגיה.
ספריו של אגנר עוסקים לעיתים רבות בשיעורי מוסר, תוך שימת דגש על טוב לב, החשיבות של עבודת צוות, אחריות אישית ואכפתיות לזולת. אגנר הצטיין במיוחד בהנגשת רעיונות מורכבים לילדים ביצירותיו.
לאורך השנים יצירותיו של אגנר תורגמו למעל ל-20 שפות. בשנת 1991 נפתח בגן החיות ופארק השעשועים קריסטיאנסנד(אנ') העתק של העיירה קארדהמומה מספרו הפופולרי "התושבים והגנבים של העיירה קארדהמומה". בשנת -2015 נפתח בפארק גם העתק של יער האקהבאקה מספרו הפופולרי "החיות ביער האקהבאקה".
כהוקרה על תרומותו התרבותית בשנת 1972 אגנר עוטר כאביר במסדר אולף הקדוש.
חיים אישיים

אגנר היה נשוי לאני אליאסן. לבני הזוג נולדו ארבעה ילדים.
אגנר נפטר באוסלו ב-24 בדצמבר 1990 מהתקף לב.
הערות שוליים

↑  Harald Bache-Wiig, Morten O. Haugen, Thorbjørn Egner, Store norske leksikon, 2024-11-27
↑  Sonja Hagemann, Thorbjørn Egner, Norsk kunstnerleksikon, 2024-06-18
| --- | --- |
בקרת זהויות :  NLI: 987007313672205171  PLWABN: 9810702793605606  BIBSYS: 90082711  BNE: XX1256958  BnF: cb12318775x (data)  CiNii: DA11144862  GND: 121181030  ISNI: 0000 0000 8184 5857  KulturNav: 737f48c0-87d6-4669-8d1f-9abb6212afe9  LCCN: n79118034  LNB: 000050941  MusicBrainz: d4864e00-5c1a-4c41-89ce-a80ed0e1ce45  NDL: 00466018  NKC: ola2003191538  NLG: 93220  NLK: KAC200710754  NTA: 070147922  RKD: 461244  SELIBR: 184608  SUDOC: 032090528  Trove: 1161677  ULAN: 500709664  VIAF: 115883006   WorldCat (עם VIAF): 115883006
דארקסייד

| --- | --- |

דארקסייד, כפי שהופיע על עטיפה אלטרנטיבית לחוברת Justice League Odyssey #21 מאוגוסט 2020, אמנות מאת סקאן סריסוואן.
 סוג:  נבל-על
 הוצאה לאור:  DC קומיקס
 הופעה ראשונה:  תור הארד של הקומיקס: Superman's Pal Jimmy Olsen #134 (דצמבר 1970) לאחר פלאשפוינט: Justice League Vol.2 #3 (ינואר 2012)
 הופעה אחרונה:  תור הארד של הקומיקס: Final Crisis #7 (מרץ 2009)
 יוצרים:  ג'ק קירבי
 גילום הדמות:  ריי פורטר, "ליגת הצדק: גרסת סניידר" (לכידת תנועה ודיבוב)
 מידע
 שם אמיתי:  אוּקסאס
 כינויים:  לורד האימה של אפוקוליפס, אל הרשע, בוס צד-אפל
 סטטוס:  פעיל
 מקום לידה:  אפוקולפיס 
 גזע:  האלים החדשים
 מקצוע:  מנהיג צבאי, רוצח המונים, שליט
 כוחות:  כוח, מהירות וסיבולת-על, יכולת תעופה, כוחות אנרגטיים, חיי נצח, דיבוק והשחתה, שינוי צורה, טלפתיה וטלקינזיס
 חבר לשעבר בקבוצה:  האליטה של דארקסייד
 דמויות קשורות
 משפחה:  יוּגה חאן והגרה (הורים, מתים) דראקס (אח) אוויה (אחות, מתה) סטפנוולף (דוד) סולי וטיגרה (נשים, מתות) קאליבאק, אוריון וגרייבן (בנים) דת'ספון (בן ממציאות חלופית) גרייל (בת) סקוט פרי (אחיין ובן מאומץ)
 אויבים:  ליגת הצדק, סופרמן, וונדר וומן, מיסטר מיראקל, אוריון (קומיקס), האב העליון, באטמן 
 
דארקסייד (באנגלית: Darkseid) הוא דמות בדיונית של נבל-על המופיעה בחוברות הקומיקס האלים החדשים ביקום DC קומיקס. הדמות הופיעה לראשונה בחוברת Superman's Pal Jimmy Olsen #134 מנובמבר 1970, והיא נוצרה על ידי ג'ק קירבי. דארקסייד הוא אחד מהדמויות החזקות והרעות ביותר ביקום DC. מאז הופעתו לראשונה בתור הארד של הקומיקס, הוא הופיע במעל לארבעה עשורים של פרסומי החברה. הוא משמש כיריבם המושבע של סופרמן ושל ליגת הצדק.
דמותו של דארקסייד מדורגת במקום השישי ברשימת מאה נבלי-העל הגדולים של כל הזמנים, לפי אתר IGN, ובמקום ה-23 ברשימת מאה הנבלים הגדולים בכל הזמנים לפי מגזין Wizard. את דמותו בסדרת האנימציה "חברי-על" דיבב פרנק ולקר, את דמותו בסדרות האנימציה "סופרמן: סדרת האנימציה" וליגת הצדק/ליגת הצדק ללא גבולות" דיבב מייקל איירונסייד, ומייקל לאון-וולי דיבב את הדמות בסדרת האנימציה "באטמן: האמיצים והנועזים". הוא מופיע ללא קול כמתכנן מזימות בסדרת הלייב אקשן "סמולוויל" ובסדרת האנימציה "ליגת הצדק - הדור הבא", וכנבל הראשי בסרטי האנימציה "סופרמן/באטמן: אפוקליפסה" (אנ'), "ליגת הצדק: מלחמה" וב"לגו ליגת הצדק נגד ליגת ביזארו"(אנ'), ודובב בידי אנדרה ברואר, סטיבן בלום וטוני טוד בהתאמה. הוא גולם על ידי ריי פורטר בטכנולוגיית לכידת תנועה, בסרט הקולנוע ליגת הצדק: גרסת סניידר ומשמש כנבל ראשי.
ביוגרפיה בדיונית

דארקסייד הוא האלטר-אגו של הנסיך אוקסאס, בנם של המלך יוגה חאן והמלכה הגרה, שליטי כוכב הלכת החוצני אפוקוליפס. הוא זמם להשתלט על אפוקוליפס, וכאשר אחיו דראקס ניסה לטעון את כוח האומגה האגדי, אוקסאס הרג אותו והשתלט על הכוח. כוח האומגה הפך אותו ליצור דמוי אבן והעניק לו כוחות-על עוצמתיים. הוא התאהב במדענית סולי ולהם נולד בן בשם קאליבאק. סולי הורעלה בידי מתנקש בשם דסאאד בשליחות הגרה. אוקסאס נעשה אכזרי, ולאחר שאולץ להתחתן עם תושבת אפוקוליפס טיגרה, הורה לה להרוג את בנם, הפך את דסאד למשרתו והורה לו להתנקש בחיי הגרה. דארקסייד השתלט על אפוקוליפס, ובין היתר פלש לאי האמזונות תמיסקירה ונלחם בוונדר וומן.
ברשותו של דארקסייד צבא חיילים הקרואים "פראדמונים" (בתרגום חופשי: "קרובים לשדים"), המשתמשים בטכנולוגיה אפוקליפטית מתקדמת וב"קופסאות אם" המוציאות פורטלים בשם "צינורות בום". מטרתו של דארקסייד היא חיסול הרצון החופשי ביקום ולעצב אותו מחדש בדמותו שלו. לשם כך הוא רוצה לפענח את משוואת האנטי-חיים המסתורית, המעניקה למשתמש בה את היכולת לשלוט על מחשבותיהם ורגשותיהם של החיים ביקום. הוא בעל עניין בכדור הארץ, וזאת במחשבה כי הפתרון לפתירת המשוואה חבוי במוחם של בני-האדם. לדארקסייד קבוצת חסידים הנאמנים לו, והם "האליטה" שלו - דסאאד, קאליבאק, סטפנוולף, גלוריוס גודפרי, דווילאנס, דוקטור בדלאם, גראני גודנס, מנטיס, מורטאלה, קנטו, גרייס המופלאה, ברולה, טיטאן וורימן ונדבאר. פרט להם הוא מפעיל את כנופיית אינטרגנג בהנהגת ברונו מנהיים, המשתמשת בטכנולוגיה אפוקליפטית בתמורה לעזרה בפתרון משוואת האנטי-חיים. במהלך אירועי "המשבר האחרון", דארקסייד נהרג בידי בנו אוריון אך נולד מחדש. הוא פותר את משוואת האנטי-חיים, נלחם ברוב גיבורי יקום DC ומשתלט על גופו של הבלש דן טורפין. הוא נלחם בבאטמן, שירה בו קליע רדיואקטיבי שפצע אותו באופן אנוש. לאחר שהרג לכאורה את באטמן, דארקסייד נהרג בכוחותיהם המשולבים של סופרמן, וונדר וומן והפלאשים בארי אלן ו-וולי וסט.
לאחר האתחול המחודש של יקום DC, דארקסייד מופיע כאויבם הראשון של ליגת הצדק ומוביל להקמתם כקבוצה. בגרסה זו סיפור מקורו שונה - אוקסאס היה איכר עני מעולם לא מוכר, אשר מאס בשליטי עולמו ותמרן אותם למלחמה. כאשר הם נחלשו, אוקסאס הרג אותם, השתלט על כוחם, הרס את עולמו ויצר את אפוקוליפס. כאשר יצא למלחמה נגד האנטי-מוניטור, זה האחרון מיזג את הפלאש בארי אלן עם הרוכב השחור ועם משוואת האנטי-חיים, והם רצו דרך גופו של דארקסייד וגרמו למותו. בתו הבוגדנית גרייל, אשר הובילה למותו מלכתחילה, הולידה את דארקסייד מחדש בתוך גופו של תינוקה של סופרוומן מארץ-3, והחליטה לגדל אותו באהבה כמו אם.
ראו גם

תאנוס - דמות בדיונית דומה של חברת מארוול קומיקס המתחרה
הערות שוליים

↑  Top 100 Comic Book Villains: #6 - Darkseid
↑  Wizard's Top 100 Greatest Villains of All Time
| --- | --- |
בקרת זהויות :  LCCN: no2017028323  VIAF: 364148995935659751113   WorldCat (עם VIAF): 364148995935659751113
עירא רביב

| --- | --- |
רביב, 2016
רביב, 2016
 לידה:  1 בינואר 1991 (בן 34) תל אביב, ישראל
 מוקד פעילות:  ישראל 
 תקופת הפעילות:  מ-2006
 מקום לימודים:  תיכון א' לאמנויות תל אביב
 סוגה:  רוק, פופ, ג'אז
 כלי נגינה:  תופים
 שיתופי פעולה בולטים:  מאור כהן, בום פם, אוזו בזוקה, ניר שלמה, מונטי פיורי, המסך הלבן, אורי מרק, לירז צ'רכי, רננה נאמן, צוקוש
 www.iraraviv.com
 
עירא רביב (נולד ב-1 בינואר 1991) הוא מוזיקאי ישראלי, המתופף של הלהקות מונטי פיורי ופאר, מאור כהן, המסך הלבן ועוד.
דיסקוגרפיה > אלבומים

2009 - אורי מרק - לא לדבר על מין
2009 - תזמורת להבה וירון בר - הפרויקט הכפול
2012 - Cheap Karaoke Club - Frienemies
2012 - Monti Fiori - Allegro
2013 - רננה נאמן - שנסון לציון
2015 - Kojima Mayumi with Boom Pam - Kojima Mayumi with Boom Pam
2016 - Ouzo Bazooka - Simoom
2017 - ניר שלמה - האמת היא שריר
2018 - Ouzo Bazooka - Songs from 1001 Nights
2019 - Ouzo Bazooka - Transporter
2019 - Gabriel Ehrlich - Sinking Ship
2020 - לירז צ'רכי - Zan
2021 - קרולינה, מאור כהן ובום פם - כוכב הילדים
2022 - ניר שלמה - לוליין
2022 - אבימור קינן - אבימור קינן
2023 - בום פם - Royal
2024 - המסך הלבן - קרוב לשמש
דיסקוגרפיה > סינגלים

2009 - באגו דאגו - בשידור חי
2011 - ערן צור - עד אחרית הימים (כחלק מפרויקט "עוד מעט נהפוך לשיר")
2013 - Monti Fiori - Gli stivali di Mario (גרסת כיסוי ל"המגפיים של ברוך" של כוורת, לרגל 40 שנה ליציאת האלבום סיפורי פוגי)
2013 - Monti Fiori - Serenata
2013 - Monti Fiori - Senza Te
2014 - Monti Fiori - Nulla è Finito/Cantare Surf
2015 - בום פם ומאור כהן - יאללה בום
2015 - בום פם ונטלי פרץ - תמיד לבד
2015 - ריו - הגל השביעי
2015 - ריף כהן - קו כף
2016 - Selda Bağcan and Boom Pam - Yuh Yuh/Adaletin Bu Mu Dünya
2016 - בום פם ונצ'י נצ' - אל תיקח ללב
2017 - בום פם - הורוסקופ (כחלק מפרויקט "התשמע קולי", לרגל 50 שנה ליציאת האלבום של החלונות הגבוהים)
2017 - Boom Pam & Melike Şahin - Beni Yalniz Koma
2017 - Gili Yalo - Hot Shot
2020 - מונטי פיורי - אין דרך חזרה
2021 - רננה נאמן ואיתמר פינצי - צא מזה (כחלק מפרויקט "הוצאו מהקשרם - שרים רוטבליט")
2023 - מאור כהן - מרגיש טוב
הערות שוליים

↑  נויה כוכבי, גילוי מרעיש: "צ'יפ קריוקי קלאב", באתר הארץ, 26 באפריל 2010
↑  אסף נבו, ‏אלבום השנה, באתר ‏מאקו‏, 20 במאי 2009
↑  דפנה ארד, גילוי מרעיש | להקת "מונטי פיורי", באתר הארץ, 18 ביולי 2011
↑  עמי פרידמן, פרונטו: מונטי פיורי נעים בין אינדינגב להופעות בחתונות, באתר nrg‏, 14 במאי 2012
↑   רז שכניק, לבן על לבן, באתר "ידיעות אחרונות", 17 בנובמבר 2015
↑  עופר מתן, אין ייצוג בגלגלצ גם למוזיקה חסידית, אתיופית, רוסית ומטאל, טיים אאוט, 26 בנובמבר 2015
↑  יואב קוטנר, הבטחה בשם רננה נאמן, ישראל היום, 10 בדצמבר 2013
↑  נועה הרשקוביץ‏, אינדינגב 2013: מדריך ההופעות שאסור לפספס, באתר וואלה, 30 בספטמבר 2013
↑  עלמא אליוט הופמן, UBK בהופעה: אהבה בלתי מושגת, באתר הארץ, 30 במרץ 2014
↑   בן שלו, האלבום של "אוזו בזוקה" מציג עולם נטול מוסר שאיבד את זה לגמרי, באתר הארץ, 13 בפברואר 2019
↑  רואי פרסול, ‏מיפן ועד ברלין, להקת העל אוזו בזוקה ממלאת אולמות, באתר מעריב אונליין, 18 ביולי 2016
↑  שרון קנטור, אורי כנרות יודע איך למכור פאן ואווירה ים תיכונית לגרמנים, טיים אאוט, 17 באפריל 2016
↑   אבי פיטשון, הסאונד הפסיכדלי של "אוזו בזוקה" מפיל את הלסת, באתר הארץ, 19 באפריל 2016
↑  רז ישראלי, אלבומי השנה תשע"ח, ישראל היום, 6 בספטמבר 2019
↑  יעקב בר-און, ‏"פילוסופיית חיים שנכונה להרבה אנשים": היוצר המוזיקלי ניר שלמה יוצא באלבום חדש, באתר מעריב אונליין, 5 ביוני 2022
↑  Artists, Bosphorus Cymbals (באנגלית אמריקאית)
| --- | --- |
בקרת זהויות :  NLI: 987010857448205171
סביבנו

סביבנו הוא אלבומו החמישי של המוזיקאי והזמר הישראלי יוני רכטר משנת 2017. באלבום כלולים שירים של מספר משוררים אותם רכטר הלחין.
רשימת רצועות

המוזיקה לשירים הולחנה על ידי יוני רכטר.
| סביבנו> מס' | סביבנו> שם | סביבנו> מילים | סביבנו> משך | סביבנו>  | סביבנו>  | סביבנו>  | סביבנו>  | סביבנו>  | סביבנו>  |
| --- | --- | --- | --- | --- | --- | --- | --- | --- | --- |
| 1. | צליל מתי הוא מתחיל  | עלי מוהר | 2:39 |  |  |  |  |  |  |
| 2. | גן עדן  | ברק פלדמן | 3:43 |  |  |  |  |  |  |
| 3. | דברם שכאלה  | יענקל'ה רוטבליט | 4:01 |  |  |  |  |  |  |
| 4. | מדריך תיירים לירח  | יענקל'ה רוטבליט | 4:01 |  |  |  |  |  |  |
| 5. | אולי  | דניאלה לונדון דקל | 2:49 |  |  |  |  |  |  |
| 6. | למה לא אמרת  | עלי מוהר | 5:33 |  |  |  |  |  |  |
| 7. | ואת ברשות עצמך  | יענקל'ה רוטבליט | 4:14 |  |  |  |  |  |  |
| 8. | אדם בחייו (עם רונה קינן)   | יהודה עמיחי | 4:56 |  |  |  |  |  |  |
| 9. | כמו (עם גידי גוב)   | נתן זך | 4:13 |  |  |  |  |  |  |
| 10. | כדור מן הצער  | אמיר גלבוע | 3:35 |  |  |  |  |  |  |
| 11. | עכשיו  | דן מינסטר | 4:01 |  |  |  |  |  |  |
| 12. | סביבנו  | עלי מוהר | 2:45 |  |  |  |  |  |  |
| משך כולל: | משך כולל: | משך כולל: | 46:30 |  |  |  |  |  |  |
יוני ג'ירף

יוני ג'ירף הוא אלבומו השישי של המוזיקאי והזמר הישראלי יוני רכטר שיצא ב-27 בפברואר 2020.
הפקה

האלבום הוא למעשה בנוי כמו סיפור ילדים (רובו שירי ילדים) שכל שיר מתמקד בחיה מסוימת: נמלה, עורב, ג'ירף, אווזות, גמל שלמה, דוכיפת, זברה, חתולים, צפרדע וקנגורו, ושירים אחרים על סיטואציות יומיומיות בין בני משפחה ועוד. את השירים מבצעים יעל צבי, יעל נחשון ואיתי פרל, והאלבום הוקלט במשך כשנה.
בנוסף באלבום ישנו שיר בשם "פנינה" בו משתתפים חברי ההרכב "הכבש השישה עשר" (שהקליטו את האלבום המקורי 40 שנים לפני כן): יהונתן גפן, יהודית רביץ, גידי גוב, דויד ברוזה ורכטר עצמו.
רשימת רצועות

המוזיקה לשירים הולחנה על ידי יוני רכטר.
| יוני ג'ירף> מס' | יוני ג'ירף> שם | יוני ג'ירף> מילים | יוני ג'ירף> משך | יוני ג'ירף>  | יוני ג'ירף>  | יוני ג'ירף>  | יוני ג'ירף>  | יוני ג'ירף>  | יוני ג'ירף>  |
| --- | --- | --- | --- | --- | --- | --- | --- | --- | --- |
| 1. | עננים  | יהונתן גפן | 3:02 |  |  |  |  |  |  |
| 2. | איזה יום היום  | נירה הראל | 3:55 |  |  |  |  |  |  |
| 3. | מחרוזת ע. הלל ( 1.הג'ירף 2.גמל שלמה 3.שתי אווזות 4.קרע!)   | ע. הלל | 5:16 |  |  |  |  |  |  |
| 4. | הנמלה  | ע.הלל | 2:34 |  |  |  |  |  |  |
| 5. | שאלות של זברה  | של סילברסטיין נוסח עברי: יהונתן גפן | 1:38 |  |  |  |  |  |  |
| 6. | הדוכיפת  | ע. הלל | 2:56 |  |  |  |  |  |  |
| 7. | פנינה (בהשתתפות: יהונתן גפן, גידי גוב, יהודית רביץ ודויד ברוזה)   | יהונתן גפן | 4:44 |  |  |  |  |  |  |
| 8. | את אמא שלי  | יעל נחשון | 3:06 |  |  |  |  |  |  |
| 9. | בחלון אני עומד  | נירה הראל | 3:54 |  |  |  |  |  |  |
| 10. | הצפרדע והקונגורה  | של סילברסטיין נוסח עברי: יהונתן גפן | 1:55 |  |  |  |  |  |  |
| 11. | הלו הלו  | נירה הראל | 3:09 |  |  |  |  |  |  |
| 12. | גלגל חוזר  | יולי שביט | 2:29 |  |  |  |  |  |  |
| 13. | שיר לטף - מחרוזת ( 1.יונתן הקטן 2.השפן הקטן 3.האוטו שלנו 4.נדנדה 5.רד אלינו אוירון 6.עוגה עוגה 7.בוא אלי פרפר נחמד 8.אז ככה זה)   |  1.ישראל דושמן 2.בנימין כספי 3.פניה ברגשטיין 4.חיים נחמן ביאליק 5.חינגה סמילר 6.אהרון אשמן 7.פניה ברגשטיין 8.יוני רכטר | 5:09 |  |  |  |  |  |  |
| משך כולל: | משך כולל: | משך כולל: | 43:47 |  |  |  |  |  |  |
שמישהו יעצור אותי (אלבום)

שמישהו יעצור אותי הוא אלבום הבכורה של הזמר והמוזיקאי עדן חסון, שיצא לאור ב-4 באפריל 2019. על ידי חברת התקליטים Mobile1 Music.
רשימת רצועות

כל השירים נכתבו והולחנו על ידי עדן חסון (למעט היכן שמצוין אחרת).
| שמישהו יעצור אותי> מס' | שמישהו יעצור אותי> שם | שמישהו יעצור אותי> מילים | שמישהו יעצור אותי> לחן | שמישהו יעצור אותי> משך | שמישהו יעצור אותי>  | שמישהו יעצור אותי>  | שמישהו יעצור אותי>  | שמישהו יעצור אותי>  | שמישהו יעצור אותי>  |
| --- | --- | --- | --- | --- | --- | --- | --- | --- | --- |
| 1. | שמישהו יעצור אותי  |   |   | 3:51 |  |  |  |  |  |
| 2. | ילדים כאלה  |   |   | 3:31 |  |  |  |  |  |
| 3. | שיכורים  | עדן חסון, פאר טסי | עדן חסון, פאר טסי | 3:18 |  |  |  |  |  |
| 4. | מתפוצץ לי הראש  |   |   | 3:04 |  |  |  |  |  |
| 5. | אני מבולבל  |   |   | 2:57 |  |  |  |  |  |
| 6. | היי די.ג'יי  |   |   | 3:16 |  |  |  |  |  |
| 7. | כפיות  |   |   | 2:58 |  |  |  |  |  |
| 8. | אך את אוהבת  | עדן חסון, דולב רם ופן חזות | עדן חסון, דולב רם ופן חזות | 2:59 |  |  |  |  |  |
| 9. | עיניים  |   |   | 3:17 |  |  |  |  |  |
| 10. | אצלי הכל בסדר  |   |   | 3:10 |  |  |  |  |  |
| 11. | זה בא אליי בלילה  |   |   | 3:45 |  |  |  |  |  |
| 12. | אין יותר מועדונים  |   | עדן חסון, סתיו בגר | 3:04 |  |  |  |  |  |
| משך כולל: | משך כולל: | משך כולל: | משך כולל: | 39:10 |  |  |  |  |  |
אגדה בחולות

"אגדה בחולות" הוא אלבום יצירה שכתב יוני רכטר, למופע של להקת המחול "ענבל". זהו אחד משלושת התקליטים שהוציא יוני רכטר בשנת 1979 (לצד אלבום הסולו הראשון "התכוונות" והאלבום המשותף עם יהודית רביץ "באופן קבוע וחד פעמי").
המופע מתאר את סיפורה של העיר תל אביב מראשיתה. מלבד הקטעים האינסטרומנטליים באלבום, יש בו גם שלושה שירים: "נמה יפו", "ילדי ההפקר" ו"הילד ניסים" (שני השירים האחרונים הוקלטו מאוחר יותר על ידי אריק איינשטיין). התקליט הודפס במהדורה מצומצמת, והפך עם הזמן לפריט אספנים יקר ערך.
בשנת 2013 הוציאה חברת התקליטים הד ארצי את האלבום כחלק ממארז תקליטורים בשם "יוני רכטר – האלבומים המקוריים" הכולל בין היתר את אלבום זה.